OSNOVNA ŠKOLA METERIZE, ŠIBENIK

PUT KROZ METERIZE 48

KLASA: 112-01/20-01/02

URBROJ: 2182/01-4-1-01-20-0

Šibenik, 18. lipnja 2020.

Na temelju odredbi Pravilnika o načinu i postupku zapošljavanja u Osnovnoj školi Meterize, Šibenik, glede natječaja za učitelja/ icu Hrvatskog jezika od 18. lipnja 2020. Povjerenstvo za vrednovanje kandidata objavljuje

**SADRŽAJ I NAČIN TESTIRANJA/ PROCJENE,**

**PRAVNE I DRUGE IZVORE ZA PRIPREMANJE KANDIDATA ZA TESTIRANJE**

**1) Pravila testiranja:**

Sukladno odredbama Pravilnika o načinu i postupku zapošljavanja u Osnovnoj školi Meterize, Šibenik, obavit će se provjera znanja i sposobnosti kandidata.

**Testiranje za odgojno- obrazovne radnike**

Provjera se sastoji iz dva dijela, pisane provjere kandidata (testiranja) i razgovora (intervjua) kandidata s Povjerenstvom.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidatima Povjerenstvo će podijeliti testove kandidatima.

Po zaprimanju testa kandidat je dužan upisati ime i prezime za to označenom mjestu na testu.

Test se piše isključivo kemijskom olovkom. Test sadrži 30 pitanja.

 Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati s ostalim kandidatima.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Pismeno testiranje traje ukupno 45 minuta.

Uz svako pitanje iskazan je broj bodova kojim se vrednuje ispravan rezultat.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Pravo na pristup razgovoru s Povjerenstvom ostvaruje kandidat koji je na testu ostvario najmanje 20 bodova od ukupno 30 mogućih bodova.

**Rezultat testiranja i poziv kandidatima na razgovor (intervju) Povjerenstvo će obznaniti kandidatima isti dan nakon završenog pisanog testiranja.**

**2) Pravni i drugi izvori za pripremanje kandidata za testiranje:**

* Zakon o odgoju i obrazovanju u osnovnoj i srednjoj školi (NN br. 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17., 68/18., 98/19. i 64/20.),
* Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10., 82/19.),
* Statut Osnovne škole Meterize (srpanj 2019.)<http://www.os-meterize-si.skole.hr/>
* Pravilnik o radu OŠ Meterize (srpanj 2019.) <http://www.os-meterize-si.skole.hr/>
* Godišnji plan i program rada OŠ Meterize, Šibenik 2019./2020. <http://www.os-meterize-si.skole.hr/> .

**4)** **Usmeno testiranje pred Povjerenstvom**

Na usmeno testiranje pred Povjerenstvom pozivaju se kandidati koji na isto ostvare pristup.

Rezultat pisanog testiranja i poziv kandidatima na usmeno testiranje pred Povjerenstvom objavljuje Povjerenstvo na mrežnim stranicama Škole.

Ukoliko se usmeno testiranje održava istog dana kada i pisano testiranje, Povjerenstvo će po završetku vrednovanja pisanog testa kandidata, usmenim putem obavijestiti kandidate o postignutim bodovima na pisanom testiranju i pozvati kandidate koji su ostvarili 66% bodova od ukupnog broja bodova na usmeno testiranje pred Povjerenstvom.

Svi članovi Povjerenstva imaju pravo postavljati do tri pitanja iz područja propisanih člankom 13. Pravilnika o načinu i postupku zapošljavanja u Osnovnoj školi Meterize, Šibenik <http://www.os-meterize-si.skole.hr/> u izborniku **„NATJEČAJI“**.

Svaki član Povjerenstva vrednuje odgovor kandidata na pojedino pitanje od 1-5 bodova koji se na kraju zbrajaju.

Smatra se da je kandidat zadovoljio ako je ostvario najmanje 66% bodova od ukupnog mogućeg broja bodova na usmenom testiranju.

**5) Utvrđivanje rezultata i obavještavanje kandidata o rezultatima natječaja**

Nakon utvrđivanja rezultata testiranja, Povjerenstvo utvrđuje rang listu kandidata koju isti dan dostavlja ravnateljici Škole. Na temelju dostavljene rang liste kandidata ravnateljica odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Odluku donosi ravnateljica između tri najbolje rangirana kandidata prema broju bodova.

Ako dva ili više kandidata ostvare jednak broj bodova ravnatelj može odlučiti između svih kandidata koji imaju tri najbolje bodovana rezultata. Prije donošenja Odluke ravnatelj u pravilu poziva kandidata ili kandidate na razgovor. Ukoliko razgovor (intervju) s tri najbolje rangirana kandidata ne bude istog dana kao i pisano i usmeno testiranje, obavijest kandidatima za razgovor (intervju) s ravnateljicom Škole objavit će se na mrežnoj stranici Škole <http://www.os-meterize-si.skole.hr/> u izborniku „**NATJEČAJI“** podizborniku **„Poziv kandidatima na testiranje“**.

O rezultatima natječaja kandidati će biti obaviješteni u skladu s člankom 21. Pravilnika o načinu i postupku zapošljavanja.

Povjerenstvo za vrednovanje kandidata

Ines Lovrić, prof., predsjednica